**3 нче сыйныф укучылары өчен**

**“Туган(татар) телдәге әдәби уку ” предметыннан арадаш аттестация материалларының күрсәтмә варианты**

**Демонстрационный вариант**

**контрольных измерительных материалов для проведения промежуточной аттестации по предмету “Литературное чтение на родном (татарском) языке” для учащихся 3 класса**

**1 вариант**

|  |
| --- |
|  |

**1. Текстны укыгыз.**

**Ак песи**

Идел-елга буенда, ямьле яр тугаенда зәңгәр тәрәзәле, зәңгәр болдырлы, зәңгәр капкалы бик матур бер йорт утырган. Шушы ак йортта бик тә матур, кеп-кечкенә ике песи баласы торган. Аларның берсе ап-ак мамыктай күперенке тунлы, үзе күк күзле, үзе бик тә үзсүзле булган, икенчесе аклы-сорылы, үзе дә сары, әмма үзе бик тә акыллы, тыйнак һәм сүз тыңлаучан икән.

Бервакытны бу песиләр икесе бергә зәңгәр болдырның зәңгәр баскычында зәңгәр чынаяктан сөт эчеп торганда, баскыч төбендә кечкенә генә кап-кара бер көчекне күреп алганнар. Бу көчек бик тә нәүмизләнеп, боегып кына песи балаларының сөтләренә карап тора, ә үзе, сөт эчәсе килүен белгертергә теләгәндәй, еш-еш койрыгын болгый икән.

Ак песи баласы, көчекне күрүгә, ап-ак сыртын кабартып җибәргән, тешләрен ыржайткан да күк күзләрендә зәңгәр очкыннар уйнатып:

- Кит моннан! – дип ысылдаган. Соры песи аптырап ак песигә караган.

- Бу нишләвең, Аппагым? Күрмисеңмени, безнең кунагыбызның да сөт эчәсе килгән бит! – дигән ул, иреннәрен ялап торган кара көчеккә күрсәтеп.

- Килсә соң! Анда минем ни эшем бар! Безнең зәңгәр баскычтан хәзер үк китсен! Югыйсә менә шушы тырнакларым белән күзләрен тырнап бетерәм мин аның! – дигән ак песи һәм, кечкенә генә йомшак тәпиен күтәреп, үзенең бик тә очлы, бик тә үткен тырнакларын күрсәткән.

- Алай ярамый, сеңелем! Бәлки аның сыеныр урыны юктыр, хәлен белергә, ярдәм итәргә кирәк үзенә! – дигән соры песи.

- Сыеныр урыны, имеш! Шул гына җитмәгән иде! Сыеныр урынсыз көчек була димени! Минем андыйларны күргәнем дә юк, күрәсем дә килми! – дигән ак песи бик эре генә.

Соры песи туганының бу сүзләре өчен бик тә оялган һәм зәңгәр баскычтан сикереп төшкән дә кара көчекне әйдәп, үзе белән сөтле чынаяк янына алып килгән.

- Курыкма син аннан, курыкма, эч сөтне, эч! Үсмәгән әле ул, дуслыкның да, ачлыкның да нәрсә икәнен белми, - дигән соры песи һәм, тынычландырырга тырышып, кара көчекнең борын очын ялап алган. Шуннан кара көчек курка-курка гына булса да сөтне эчә башлаган.

Резедә Вәлиева

**А өлеше**

**А1. Резедә Вәлиева кем ул? (1б.)**

а) рәссам б) шагыйрь в) язучы

**А2 . Әсәрнең геройларын билгелә: (1б.)**

а) ак песи баласы б) көчек в) сары чәчле кыз

г) соры песи баласы д) сары песи баласы

**А3. Әсәрдә нинди төс еш кулланылган? (1б.)**

а) ак б) соры в) зәңгәр

**А4. Бу әкия нинди төргә керә? (1б.)**

а) күчмә яки ил гизүче әкиятләр б) иң борынгы әкиятләр

в) тылсымлы әкиятләр г) көнкүреш әкиятләре

**А5.** « ак песи бик эре генә”  **сүзтезмәсенең мәгънәсе кайсы сүзләргә туры килә? (1б.)**

а) ул бик зур б) ул масая в) ул алдалый г) ул кызыксына

**А6. Тексттагы песи кушаматын билгелә. (1б.)**

а) Сорыкай б) Йомшаккай в) Аппагым г) Мияубикәм

**В өлеше**

**В 1.  Көчекне күргәннән соң ак песинең үз-үзен тоту эзлеклелеген билгелә (2б.)**

Ысылдаган, тешләрен ыржайткан, күк күзләрендә зәңгәр очкыннар уйнаткан, ап-ак сыртын кабартып җибәргән.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**В 2 .Төшеп калган сыйфатларны тексттан эзләп языгыз. (2б.)**

Аларның берсе ап-ак \_\_\_\_\_\_\_\_\_\_\_\_\_\_\_\_ тунлы, үзе \_\_\_\_\_\_\_\_\_\_ күзле, үзе бик тә \_\_\_\_\_\_\_\_\_\_\_\_ булган, икенчесе \_\_\_\_\_\_\_\_\_\_\_\_\_\_\_\_\_\_\_\_\_\_, үзе дә \_\_\_\_\_\_\_\_\_\_\_, әмма үзе бик тә акыллы, тыйнак һәм \_\_\_\_\_\_\_\_\_\_\_\_\_\_\_\_\_\_\_\_ икән.

**В 3. Хикәянең планын дөрес итеп төзеп яз. (2б.)**

Көчек килде. Песиләр сөт эчә. Ак песи ачуланды. Бик матур бер йорт. Соры песи ярдәмгә килде. Дуслык кадере.

**2 вариант**

|  |
| --- |
|  |

**1. Текстны укыгыз**

Сөйкемсез песи

      Безгә аклы-сарылы песи баласы кереп ияләште. Без­нең үзебезнең бер песиебез бар иде инде. Ул песиебез үзе ап-ак, маңгаенда кара тап бар. Без аны матурлыгы өчен генә түгел, акыллылыгы өчен дә яратабыз. Ул, үзе бик шаян булса да, ашамлыкка тими. Күршеләргә дә кереп йөрми. Ә күршедән кергән песи бик тәртипсез булып чыкты. Бертуктаусыз «мияу-мияу» ди. Ашарга бирсәң, төрле җиргә тарата башлый да идәнне пычрата. Өстәлгә менеп, икмәк сыныкларын тартып төшерә. Тагын әллә нинди тәртипсезлекләр эшли. Беркөнне минем белән уйнарга иптәш кызым Мәйсәрә керде. Ул:

— Бу юньсез песине нигә керттегез? Ул инде бик күп кешегә йөрде. Бездә дә булды. Аны бөтен кеше дә куып чыгарды. Ул — акылсыз, сөйкемсез песи,— диде.

— Ә мин аны куып чыгармыйм, тәртипкә өйрәтәм,— дидем мин. Абыем Шамил дә:

— Әйдә, өйрәтеп карыйк, өйрәнми икән — үзенә үпкә­ләр,— диде.

Без абыем белән икәүләп песине өйрәтә башладык. Аңа ашарга да, йокларга да урын әзерләдек. Бер атнадан соң песи бөтенләй үзгәрде: матурланды, акыллыланды. Хәзер Мәйсәрә песине үзенә алырга тели:

— Сезнең үз песиегез бар бит, бусын миңа бирегез әле,— ди. Без абыем белән көләбез.

— Юк инде, хәзер без аны беркемгә дә бирмибез,— дибез. Песи дә, сүзне аңлаган кебек, иркәләнеп кой­рыгын болгый башлый.

***Ә. Бикчәнтәевадан***

**А өлеше**

**А1. Әминә Бикчәнтәева кем ул? (1б.)**

а) рәссам б) шагыйрь в) язучы

**А2 . Әсәрнең геройларын билгелә: (1б.)**

а) аклы-сарылы песи баласы б) көчек в) Мәйсәрә

г) соры песи баласы д) сары песи баласы г) Шамил

**А3. Әсәрдә нинди төс еш кулланылган? (1б.)**

а) ак б) соры в) зәңгәр

**А4. Бу нинди әсәр? (1б.)**

а)әкият б) хикәя

в) шигырь г) җыр

**А5.** « бик тәртипсез ”  **сүзтезмәсенең мәгънәсе кайсы сүзләргә туры килә? (1б.)**

а) ул бик зур б) өстәлгә менә в) күршеләргә керми г) идәнне пычрата

**А6. Тексттагы песигә кушамат сайла(1б.)**

а) Сорыкай б) Йомшаккай в) Аппагым г) Мияубикә

**В өлеше**

**В 1.  Күршеләрдаг кергән песи тәрипсезлекләрнең эзлеклелеген билгелә (2б.)**

Идәнне пычрата, бертуктаусыз «мияу-мияу» ди, икмәк сыныкларын тартып төшерә,тагын әллә нинди тәртипсезлекләр эшли.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**В 2 .Төшеп калган сыйфатларны тексттан эзләп языгыз. (2б.)**

Ул песиебез үзе \_\_\_\_ , маңгаенда \_\_\_\_ тап бар. Ул үзе бик \_\_\_\_\_\_\_\_\_ булса да , ашамлыкка тими. Ә күршедән кергән песи бик \_\_\_\_\_\_ булып чыкты.

**В 3. Хикәянең планын дөрес итеп төзеп яз. (2б.)**

Безнең песиебез бар. Аклы-сарылы песи ияләште. Мин песине тәртипкә өйрәтәм .Бу песи тәртипсез. Песи үзгәрде. Безне ярата. Мәөсәрә песине алырга тели.

|  |  |  |  |  |
| --- | --- | --- | --- | --- |
| **Балл** | **0– 5 балл** | **7- 6 балл** | **9 - 8 балл** | **10- 12 балл** |
| % | 41% | 35-64% | 66-84% | 85-100 % |
| Билге | “2” | “3” | “4” | “5” |